**ΕΝΟΤΗΤΑ 1η**

**ΑΣΚΗΣΕΙΣ ΣΤΟ ΥΠΟΚΕΙΜΕΝΟ**

1. **Να βρείτε το υποκείμενο των ρημάτων στις παρακάτω προτάσεις και να σημειώσετε ποια είναι η μορφή του.**
* Στον τουριστικό οδηγό βρίσκει κανείς χρήσιμες πληροφορίες για τους τόπους που επισκέπτεται.
* Οι δύο ξένοι φιλοξενούνται σε ένα σπίτι του χωριού. Ήταν αδύνατον να βρουν άλλο κατάλυμα.
* Είναι πολύ κουραστικό αυτό το πήγαιν’ έλα.
* Είναι βέβαιο ότι θα έρθει ο Γιάννης μαζί μας;
* Με τιμά το ότι δεχτήκατε την πρόσκλησή μου.
* Σημασία έχει το πώς και το γιατί.
* Είναι γνωστή σε όλους η σκληρότητά του.
* Χρειάζεται επιμονή και υπομονή αυτό το επάγγελμα.
* Ακούγεται πως θα χτιστεί στην περιοχή ένα πάρκιγκ.
* Η φωνή σου δεν ακούγεται καθόλου.
* Σε μένα έλαχε ο κλήρος να μιλήσω τελευταίος.
* Με ανησυχεί το ότι μένει συνεχώς κλεισμένος στο σπίτι.
* Το να κρίνεις τους άλλους είναι άδικο.
1. **Να αντικαταστήσετε τις προτάσεις που λειτουργούν ως υποκείμενο με ένα ονοματικό σύνολο που θα έχει τον ίδιο συντακτικό ρόλο, κάνοντας και τις απαραίτητες αλλαγές:**
* Όποιος έκανε αυτή την ενέργεια να ομολογήσει.
* Αποφασίστηκε να αφεθούν ελεύθεροι οι αιχμάλωτοι.
* Δεν είναι γνωστό ποιος έστειλε το δέμα.
* Δεν μου είναι ευχάριστο να συνεργάζομαι με τέτοιους ανθρώπους.
* Ήταν λάθος τους να μη μου δείξουν εμπιστοσύνη.
* Δεν είναι καθόλου εύκολο να βρεις σήμερα εργασία.